A Bizottság 1476/1996/EK rendelete

(1996. július 26.)

a 87 és a 109. kategóriába tartozó, Észak-Koreából származó textiltermékekre vámkontingensek megnyitásáról és az egyes textiltermékek behozatalának közös szabályairól szóló 517/94/EK tanácsi rendelet IV. és V. mellékletének módosításáról

AZ EURÓPAI UNIÓ TANÁCSA,tekintettel az Európai Közösséget létrehozó szerződésre,

tekintettel a legutóbb a 538/96/EK rendelettel [1]

módosított, az egyes harmadik országokból származó textiltermékek kétoldalú megállapodások, jegyzőkönyvek, egyéb megállapodások vagy egyéb különleges közösségi importszabályozás hatálya alá nem tartozó behozatalának közös szabályairól szóló 517/94/EK tanácsi rendeletre, [2] és különösen annak 3. cikke (3) bekezdésére és 5. cikkére a 25. cikkének (4) bekezdésével együtt,

mivel az 517/94/EK rendelet 3. cikkének (3) bekezdése előírja, hogy az V. mellékletben említett, az ott megjelölt országokból származó textiltermékeket abban az esetben lehet a Közösségbe importálni, ha azokra a 25. cikkben előírt megfelelő eljárással összhangban éves keretmennyiséget határoztak meg.

mivel a Bizottsághoz három tagállamtól kérelem érkezett arra vonatkozóan, hogy meghatározott piaci igények kielégítése érdekében az V. mellékletben felsorolt, a 87. kategóriába (kesztyűk, ujjatlan és egyujjas kesztyűk, nem kötve vagy horgolva), illetve a 109. kategóriába (ponyva, csónakvitorla, vászontető és napellenző) tartozó, Észak-Koreából származó termékekre vezessen be keretmennyiségeket; mivel az 517/94/EK rendelet 25. cikke alapján létrehozott bizottságban folytatott tanácskozásokat követően arra a döntésre jutottak, hogy – különös tekintettel az érintett közösségi ipar helyzetére – helyénvaló az 87., illetve a 109. kategóriába tartozó termékek behozatalára egy évi 5, illetve 10 tonnás keretmennyiség megállapítása, amely e rendelet hatálybalépésétől alkalmazandó; mivel az 517/94/EK rendelet IV. és V. mellékletét ennek megfelelőn módosítani kell; mivel a kérdéses kontingenseket a jogbiztonság érdekében a hivatkozott rendelet 17. cikkének megfelelően kell kezelni;

mivel az e rendeletben előírt intézkedések összhangban vannak az 517/94/EK rendelettel létrehozott bizottság véleményével,

ELFOGADTA EZT A RENDELETET:

1. cikk

A 87., illetve a 109. kategóriába tartozó, Észak-Koreából származó textiltermékeknek a Közösségbe történő behozatalára egy évi 5, illetve 10. tonnás keretmennyiséget kell alkalmazni.

A fent előírt keretmennyiségeket az 517/94/EK rendelet 17. cikkének megfelelően kell kezelni.

2. cikk

Az 517/94/EK rendelet IV. és V. melléklete az e rendelet mellékletében megjelöltek szerint módosul.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. július 26-án.

a Bizottság részéről

Leon Brittan

alelnök

[1] HL L 79., 1996.3.29., 1. o.

[2] HL L 67., 1994.3.10., 1. o.

--------------------------------------------------

MELLÉKLET

"

IV. MELLÉKLET

A 3. cikk (1) bekezdésében említett éves közösségi keretmennyiségek

(E melléklet kategóriáinak termékmegnevezései e rendelet I. A. mellékletében találhatók)

ÉSZAK-KOREA

Kategória | Egység | Mennyiség |

1 | tonna | 128 |

2 | tonna | 145 |

3 | tonna | 49 |

4 | 1000 darab | 285 |

5 | 1000 darab | 123 |

6 | 1000 darab | 144 |

7 | 1000 darab | 93 |

8 | 1000 darab | 201 |

9 | tonna | 71 |

12 | 1000 pár | 1290 |

13 | 1000 darab | 1509 |

14 | 1000 darab | 96 |

15 | 1000 darab | 108 |

16 | 1000 darab | 55 |

17 | 1000 darab | 38 |

18 | tonna | 61 |

19 | 1000 darab | 411 |

20 | tonna | 142 |

21 | 1000 darab | 2961 |

24 | 1000 darab | 263 |

26 | 1000 darab | 173 |

27 | 1000 darab | 179 |

28 | 1000 darab | 285 |

29 | 1000 darab | 75 |

31 | 1000 darab | 293 |

36 | 1000 darab | 91 |

37 | 1000 darab | 356 |

39 | 1000 darab | 51 |

59 | 1000 darab | 466 |

61 | 1000 darab | 40 |

68 | 1000 darab | 75 |

69 | 1000 darab | 184 |

70 | 1000 darab | 270 |

73 | 1000 darab | 93 |

74 | 1000 darab | 133 |

75 | 1000 darab | 39 |

76 | tonna | 75 |

77 | tonna | 9 |

78 | tonna | 115 |

83 | tonna | 34 |

87 | tonna | 5 |

109 | tonna | 10 |

117 | tonna | 51 |

118 | tonna | 23 |

142 | tonna | 10 |

151A | tonna | 10 |

151B | tonna | 10 |

161 | tonna | 152 |

V. MELLÉKLET

A 3. cikk (3) bekezdésében említett melléklet

(E melléklet kategóriáinak termékmegnevezései e rendelet I. A. mellékletében találhatók)

ÉSZAK-KOREA

Kategóriák: | 10, 22, 23, 32, 33, 34, 35, 38, 40, 41, 42, 49, 50, 53, 54, 55, 58, 62, 63, 65, 66, 67, 72, 84, 85, 86, 88, 90, 91, 93, 97, 99, 100, 101, 111, 112, 113, 114, 120, 121, 122, 123, 124, 130, 133, 134, 135, 136, 137, 138, 140, 141, 145, 146A, 146B, 146C, 149, 150, 153, 156, 157, 159, 160. |

"

--------------------------------------------------